Source: http://www.monitorfg.ro/2018/12/10/handbal-liga-nationala-csm-fagaras-a-cistigat-la-bacau-26-23/
Timestamp: 2020-07-03 09:23:09+00:00

Document:
Handbal, Liga Naţională. CSM Făgăraş a cîştigat la Bacău: 26-23 | Monitorul de Făgăraș
Acasă Ştiri din sport Handbal, Liga Naţională. CSM Făgăraş a cîştigat la Bacău: 26-23
Handbal, Liga Naţională. CSM Făgăraş a cîştigat la Bacău: 26-23
Joi, 6 decembrie, a avut loc o nouă etapă a Ligii Naţionale de handbal masculin. După victoria din etapa precedentă, cînd a reuşit să se impiună pe propriul teren în faţa ultimei clasate, U. Cluj, CSM Făgăraş a făcut deplasarea la Bacău. Sportivii antrenaţi de Adrian Petrea întîlneau o formaţie cu care se află în luptă directă la retrogradare. Înaintea acestui joc, CSM Făgăraş acumulase opt puncte în clasament în timp ce băcăuanii aveau 9p. La finalul unui joc electrizant, handbaliştii făgărăşeni s-au impus la trei goluri diferenţă, 26-23, după ce la pauză scorul era egal 11-11. Este cea de-a doua victorie consecutivă în actuala stagiune pentru CSM Făgăraş. Meciul a fost echilibrat mai ales în prima repriză cînd cele două formaţii au mers ,,cap la cap“. Portarul Vîlceanu, prin intervenţiile sale, a dat siguranţă defensivei, iar în atac Popia, Ungureanu şi Vancea au marcate cele mai multe goluri pentru formaţia făgărăşeană. În partea a doua handbaliştii făgărăşeni au condus în permanenţă, iar la final s-au impus la trei goluri diferenţă, 26-23. CSM Făgăraş urcă în clasament pînă pe poziţia a 10-a, acumulînd 11 puncte. Din echipa făgărăşeană care a făcut deplasarea la Bacău a lipsit Emilian Turcu, accidentat. CSM Făgăraş a început partida în următoarea formaţie: Vîlceanu, Bejenariu, Vancea, Popia, Ungureanu, Constantinescu şi Huta. Pe parcursul jocului au mai evoluat: Capotă, Bahan, Leordean, Dedu şi Mateoniu. Principalii marcatori pentru CSM Făgăraş în acest joc au fost: Ungureanu-8 goluri, Popia şi Vancea cu cîte şase reuşite. Înaintea jocului de la Bacău, CSM Făgăraş a mai reuşit un transfer. Este vorba de portarul Vasile Dan, venit de la Constanţa. Noua achiziţie a făcut deplasarea la Bacău, dar nu a jucat. Joi, 13 decembrie, CSM Făgăraş va evolua tot în deplasare la Focşani cu echipa locală care are ca obiectiv calificarea în play-off. (Bogdan DRAGOŞ)
Articolul precedentSupă cremă de legume cu crutoane
Articolul următorFotbal, Liga 1: Rezultate
Fotbaliştii de la Chimia Victoria vor să reia campionatul
Acţiuni pentru combaterea pescuitului ilegal pe râul Olt
Octavian Paler – Itinerar al unui destin creator
Fiul unui primar din judeţul Braşov i-a tăiat degetul unui...
Serviciul Paşapoarte şi-a sistat programul cu publicul de la Făgăraş până...
Program restrâns la Serviciul Evidenţa Persoanei Făgăraş. În curând şi programări...
S-a aruncat în faţa trenului. Tânărul de 31 de ani din...
Ştiri locale2314
De actualitate1819
Reportaje205
Mică publicitate13

References: CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM